**TÁMOGATÁSI SZERZŐDÉS**

amely létrejött egyrészről:

**Budapest Főváros VII. kerület Erzsébetváros Önkormányzata**

székhelye: 1073. Budapest, Erzsébet körút 6.

törzskönyvi azonosító száma:735704

KSH statisztikai számjele: 15735708-8411-321-01

adóazonosító száma: 15735708-2-42,

számlaszáma: 11784009-15507008-10030008

**képviselője: Vattamány Zsolt polgármester**

a továbbiakban: Önkormányzat,

valamint másrészről:

**Budapest, VII. kerület ………... szám alatti Társasház (hrsz: …………)**

Közös képviselő cég/személy neve: ………….

postacíme: ………………

a Társasház adószáma: ………………………

Társasház számlaszáma: …………………….

a továbbiakban: Társasház

(továbbiakban együtt: Felek) között az alulírott napon és helyen az alábbi feltételekkel:

**I. A támogatási szerződés tárgya**

A Felek megállapítják, hogy a Budapest, VII. kerület **………….** szám alatti Társasház az Önkormányzat által 2015. évben kiírt „a gázszolgáltatásból kizárt társasházak gáz alap-, és felszálló vezetékek felújítása” pályázaton, a bekerülési költség legfeljebb 70%-ának megfelelő, de maximum **……….,- Ft** összegű kamatmentes visszatérítendő támogatáshoz jutott a Budapest Főváros VII. kerület Erzsébetváros Önkormányzata Pénzügyi és Kerületfejlesztési Bizottságának **../2015. (...)** számú határozata alapján.

**2.**

Az elnyert felhalmozási célú támogatási kölcsön (továbbiakban: támogatás) kizárólag a pályázatban megjelölt gázvezetékek felújítására használható fel, a pályázat mellékletét képező tételes kivitelezői árajánlat szerint.

**3.**

A gázvezetékek felújítását a Társasház a szerződés megkötését követő **75 napon belül** köteles elvégeztetni.

**4.**

Amennyiben a társasházban európai uniós versenyjogi értelemben vett vállalkozás tulajdon joggal rendelkezik, és a részére csekély összegű „de minimis” támogatás nem nyújtható, illetve a vállalkozás a részére nyújtott csekély összegű támogatásokat érintően nem nyilatkozik, ilyen esetben a támogatást a vállalkozás tulajdoni hányad aránya szerinti összeggel csökkenteni kell.

**II. A kamatmentes visszatérítendő támogatás visszafizetésének feltételei**

A támogatás összegét a Társasház **… hónap alatt,** a II. 2. pontban meghatározott részletekben köteles átutalással megfizetni az **önkormányzati támogatás átutalását követő második hónap első napjától** az Önkormányzat OTP Budapest Önkormányzati Fiók (1052 Budapest V. Báthory u. 9.) által vezetett 11784009-15507008-10030008 számú számlájára. A törlesztő részlet minden hónap 15. napjáig esedékes.

Az II. 1. pontban foglaltakra tekintettel a támogatás törlesztő részlete az **első hónaptól az utolsó előtti hónapig** havi: **…,- Ft** – azaz **…**  forint, **az utolsó** **hónapban**: …**,- Ft** – azaz **…**  forint.

**3.**

A Társasház jogosult a támogatás összegét határidő előtt visszafizetni a II. 1. pontban megjelölt számlára.

**III. A támogatás folyósítása**

**1.**

A támogatás folyósítására – a pályázati kiírásnak megfelelően **–** aszámlamásolatok ellenében (az eredeti számla bemutatása mellett), a Társasház által jelen megállapodásban megjelölt számlájára történő átutalással kerül sor az elszámolás megtörténtét követő 60 napon belül.

**2.**

Elszámolásként az alábbi dokumentumokat 2-2 példányban kell benyújtani az alábbi sorrendben:

- elszámolási jegyzék

- a számlavezető pénzintézetnél tett, az önkormányzatnak visszavonásig érvényes inkasszó jogot biztosító bejelentés (felhatalmazó levél) eredeti példányát (három hónapnál nem régebbi)

- **a mindenkor jogszabályi előírásoknak megfelelően kitöltött** **számla/számlák** másolata és mellékletei (számlarészletező) másolata. **A számla másolatokat „Eredetivel megegyező hiteles másolat” szövegezéssel és a közös képviselő aláírásával kell ellátni.**

- vállalkozási szerződés a Társasház és a vállalkozó között (nem hiteles másolat),

- elfogadott árajánlat nem hiteles másolata (költségvetés, árakkal, mennyiségekkel),

- szükséges jogerős hatósági vagy településképi engedély, nem hiteles másolata

- átadás-átvételi jegyzőkönyv (minden közreműködő által aláírva

- FŐGÁZ kft. gázszolgáltató által kiállított műszaki-biztonsági ellenőrzési jegyzőkönyv másolatát

**3.**

Ha a benyújtott számla összege kevesebb, mint a támogatás 1,43-szorosa, ennek megfelelően a támogatás összege is arányosan csökken, a havonkénti törlesztő részlet nem változik, azonban a futamideje arányosan csökken.

**IV. Egyéb kikötések**

Az Önkormányzatot a támogatás időtartama alatt **ellenőrzési jog** illeti meg, egyeztetett időpontokban a munkálatok megtekintésére, a költségvetés összegének felhasználásával kapcsolatos nyilvántartás és bizonylatok áttekintésére.

Az elkészült javítási munkák átadás-átvételre az Önkormányzat jelen szerződésben kijelölt megbízottját meg kell hívni.

1. A költségvetési támogatások felhasználását - ha ennek a közbeszerzésekről szóló törvény szerinti feltételei fennállnak - közbeszerzés alkalmazásához kell kötni, és köteles a közbeszerzésekről szóló 2011. évi CVIII. törvény egyszerű közbeszerzési eljárására vonatkozó rendelkezéseit alkalmazni, azaz:

* legalább három ajánlattevőnek köteles egyidejűleg írásbeli ajánlattételi felhívást küldeni a hivatkozott törvényben meghatározott tartalommal,
* külön jogszabályban meghatározott minta szerint köteles összegzést készíteni az ajánlatokról, amelyet a munkák elvégzésére irányuló szerződés megkötése előtt köteles az összes ajánlattevőnek megküldeni.

A Társasháznak, amennyiben a tárgyévben juttatott támogatások és megkötött szerződések alapján a Társasházra a IV. 3. pontban foglalt kötelezettségek vonatkoznak, legkésőbb a számla benyújtásával egyidejűleg a dokumentumok bemutatásával igazolnia kell a közbeszerzési törvénynek megfelelő eljárását.

A Társasház hozzájárul, hogy a szerződés adatait az információs önrendelkezési jogról és az információszabadságról szóló 2011. évi CXII. törvényben foglalt tartalommal az Önkormányzat közzétegye.

**V. A támogatási szerződés megszegése**

Az Önkormányzat a Társasház fizetési késedelembe esése esetén, a késedelembe esést követő hónap első napjától a Polgári Törvénykönyvről szóló 2013. évi V. törvényben (továbbiakban: Ptk.) meghatározottak szerint és a mértékben késedelmi kamatot számít fel. A késedelembe esés hónapjában az Önkormányzat - a tulajdoni hányada arányában - a társasháznak fizetendő aktuális havi közös költségéből levonva kompenzálja a Társasház aktuális havi elmaradását.

Az Önkormányzat fizetési elmaradás esetén, választása szerint jogosult a szerződést azonnali hatállyal felmondani, vagy a teljesítésére póthatáridőt tűzni.

Az Önkormányzat jogosult a szerződés azonnali hatályú felmondására, ha a Társasház az V. pontban foglaltakon túl súlyosan megszegi a megállapodásban foglaltakat. Azonnali felmondás esetén a társasház a felmondás kézhezvételét követő 15 napon belül egy összegben köteles visszafizetni a már felvett (Önkormányzat által átutalt) támogatás összegét. Fizetési késedelem esetén a társasház a Ptk-ban meghatározottak szerint és mértékben késedelmi kamatot köteles fizetni.

Három hónapi törlesztő részlet elmaradása után a társasházzal kötött szerződést azonnali hatállyal felmondja, egyidejűleg intézkedik a tartozás, a késedelmi kamat beszedése illetve visszafizetése iránt. A társasház a felmondás kézhezvételét követő 15 napon belül egy összegben köteles visszafizetni a már felvett (Önkormányzat által átutalt) összes támogatás összegét.

Amennyiben a Társasház a szerződés V. 3) és 4) pontjában foglalt esetekben az összes támogatást határidőben nem fizeti vissza az Önkormányzat részére, az Önkormányzat inkasszós jogát érvényesíti.

**VI. A de minimis (csekély összegű) támogatásokra**

**vonatkozó előírások**

1. **nincsen gazdasági tevékenységet végző tulajdonos**

A Közös képviselő a szerződés megkötése előtt úgy nyilatkozott, hogy a társasház gazdasági tevékenységet végző társaság, vállalkozás nem rendelkezik tulajdoni hányaddal, így az I. pontban meghatározott céllal, nyújtott (kamat)támogatás nem minősül csekély összegű támogatásnak, amelyet kizárólag az EUMSz 107. és 108. cikkének a csekély összegű (de minimis) támogatásokra való alkalmazásáról szóló, 2013. december 18-ai 1407/2013/EU bizottsági rendelet (HL L 351, 2013. 12.24. 1.o) (a továbbiakban 1407/2013/EU bizottsági rendelet) szabályai alapján lehet nyújtani.

1. **Van gazdasági tevékenységet végző tulajdonos, mind nyilatkozott**
2. Jelen megállapodás alapján
3. cég1 név.(székhely: ……………….) számára ………….,- Ft összegben,
4. cég2 név.(székhely: ……………….) számára ………….,- Ft összegben, stb.

az I. pontban meghatározott céllal nyújtott (kamat)támogatás csekély összegű támogatásnak minősül, amelyet kizárólag 1407/2013/EU bizottsági rendelet szabályai alapján lehet nyújtani.

1. Az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve a 1407/2013/EU bizottsági rendelet 3. cikk (8)-(9) bekezdéseit is. (Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.)

Minden egyes új csekély összegű (de minimis) támogatás odaítélésekor az adott pénzügyi évben, valamint az előző két pénzügyi év alatt odaítélt de minimis támogatás teljes összegét kell figyelembe venni.

1. Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek  (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

A támogatás odaítélését megelőzően az érintett vállalkozás írásos vagy elektronikus formában készített nyilatkozatot köteles eljuttatni a támogató részére a vállalkozás által a megelőző két pénzügyi évben és a folyamatban lévő pénzügyi évben kapott valamennyi csekély összegű (de minimis) támogatásról.

1. A kedvezményezettnek a támogatáshoz kapcsolódó iratokat az odaítélést követő 10 évig meg kell őriznie, és a támogató ilyen irányú felhívása esetén köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.
2. A közös képviselő a csekély összegű (de minimis) támogatásban részesülő vállalkozásokkal közös nyilatkozatban rögzíti az a-e pontokban foglaltakat, továbbá a jelen szerződés másolati példányának kézbesítésével egyidejűleg tájékoztatja azokat a támogatás mértékéről, és a d) pontban foglalt iratmegőrzési kötelezettségről.
3. **Van gazdasági tevékenységet végző tulajdonos, nem mind nyilatkozott**

**a) pont kiegészül:**

Jelen megállapodás előtt közös képviselő nyilatkozott, hogy a szükséges nyilatkozatot a

nem nyil\_cég1 (székhely: …………………….)

nem nyil\_cég2 (székhely: ……………………) stb.

többszöri megkeresés ellenére sem adta ki. Nyilatkozik arról, hogy a tárgyi ingatlanban lévő fenti vállalkozás telephelye üresen áll, a vállalkozás képviselőjét elérni nem tudja. Vállalja, hogy amennyiben a vállalkozás képviselője előkerül a 1407/2013/EU bizottsági rendelet alapján vele szerződést köt a csekély összegű támogatás vonatkozásában. Amennyiben a társasházban európai uniós versenyjogi értelemben vett **vállalkozás tulajdon joggal rendelkezik**, és a részére csekély összegű „de minimis” támogatás nem nyújtható, illetve a vállalkozás a részére nyújtott **csekély összegű támogatásokat érintően nem nyilatkozik,** **ilyen esetben a támogatást a vállalkozás tulajdoni hányad aránya szerinti összeggel csökkenteni kell.**

A jelen megállapodásban nem szabályozott kérdésekben a Ptk. előírásai az irányadóak.

A Társasház egyben nyilatkozik, hogy a hivatkozott jogszabályokat ismeri, a benne foglaltakat magára nézve kötelezően elismeri.

**A támogatási szerződés végrehajtásáért felelősek:**

Önkormányzat részéről: ……………., telefon: 462-………………

Társasház részéről: ……………….. (közös képviselő), telefon: …………………………

Budapest, 2015. ............................

|  |  |
| --- | --- |
| ......................................................................  Budapest Főváros VII. kerület Erzsébetváros  Önkormányzat képviseletében  Vattamány Zsolt  polgármester | ......................................................................  Budapest VII. kerület ……………… sz.  társasház képviseletében  …………………….. |

Ellenjegyeztem:

|  |
| --- |
| ...................................................................... |
| Dr. Gotthard Gábor |
| jegyző |

Pénzügyi ellenjegyző:

|  |
| --- |
| ...................................................................... |
| Fitosné Z. Zsuzsanna |
| Pénzügyi Iroda vezetője |

A megállapodás 1 példányát átvettem:

Budapest , ………………………….

……………………………………….

a Társasház képviseletében